Nos decanus capelle ducis diuionensis et S..., decanus grancensis, notum facimus uniuersis presentes litteras inspecturis quod, constitutus in presentia nostra, Johannes filius defuncti Robini nepotis viri venerabilis P..., abbatis Sancti Stephani diuionensis extra avæviam positus, recognovit se recepisse ab abbate predicto centum viginti librarum diuionensium monete in numerata pecunia, pro quibus centum et viginti libris sit ab abbate predicto receptis; idem Johannes obligauit eidem abbati furnum situm in castro diuionense cum domo et appendiciis ipsiusque furnum, domum et appendicias ipsius, prefatus Johannes recognouit in nostra presentia esse de feodo abbatis eiusdem et obligauit idem Johannes propter hoc abbati predicto quatuor iornalia vinee qualiter sunt in territorio de Chenoves. In cuius rei testimonium ad preces abbatis et Johannis predictorum presentis litteris sigilla nostra apposuimus. Actum anno domini M°. CC°. tricesimo septimo, mense Decembris.